উত্তরা সরকারি কলেজ, ঢাকা

উত্তরা সরকারি কলেজ, ঢাকা (পূর্বনাম: জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয়) ২০১৩ সালে প্রতিষ্ঠিত একটি কলেজ। এটি উত্তরার আশকোনা হজ্জ্বক্যাম্প সংলগ্ন দক্ষিণখান সড়কে অবস্থিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে। কলেজটির ৬ তলা ভবন রয়েছে। এর সামনে একটি খেলার মাঠ রয়েছে।
২০২৫ সালের ২৫ মে বাংলাদেশের অন্তর্বর্তীকালীন সরকার কলেজটতি নাম জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয় থেকে পরিবর্তন করে উত্তরা সরকারি কলেজ, ঢাকা নামকরণ করে।
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ "বিজ্ঞান বিভাগ", "ব্যবসায় শিক্ষা বিভাগ" ও "মানবিক বিভাগ"।
৫৫ জনের বেশি শিক্ষক বর্তমানে এ কলেজে শিক্ষা দান করেন।
প্রায় ২০০০ জন শিক্ষার্থী (বালক ও বালিকাসহ) এখানে অধ্যয়ন করে।বিজ্ঞান বিভাগে ৩৫০, ব্যবসা বিভাগে ৩৫০, মানবিক বিভাগে ৩২০ জন করে ২ শ্রেণিতে; বালক ও বালিকা একসাথে ক্লাস।
ছেলে
সাদা টি-শার্ট ও পকেটে মনোগ্রাম সংবলিত। কাঁধে শোল্ডার বোর্ড। ছাই রঙের প্যান্ট। সাদা জুতা।
মেয়ে
সাদা টি-শার্ট এর সাথে ছাই রঙের গাউন। ডান হাতের উপরে মনোগ্রাম। কাঁধে শোল্ডার বোর্ড। সাদা জুতা।
বিজ্ঞান বিভাগের শিক্ষার্থীদের জন্য লাল রঙের, মানবিক বিভাগের শিক্ষার্থীদের জন্য খয়েরী রঙের এবং ব্যাবসায় বিভাগের শিক্ষার্থীদের জন্য সবুজ রঙের শোল্ডার বোর্ড।
কলেজটি বিভিন্ন উৎসব পালন করে। বিজয় দিবস, মাতৃভাষা দিবস, স্বাধীনতা দিবস পালন করা হয়। বিভিন্ন বিষয়ে আলোচনা সভারও আয়োজন করা হয়। এছাড়াও অনেক রকমের রচনা লিখন ও সাধারণ জ্ঞান প্রতিযোগিতা অনুষ্ঠিত হয়। বার্ষিক সাংস্কৃতিক অনুষ্ঠান পরিবেশন করা হয়।
সকাল ৯:০০ টা থেকে দুপুর ২:০০ পর্যন্ত ক্লাস চলে। প্রতি শুক্রবার, শনিবার সকল কার্যক্রম বন্ধ।
কলেজটির নিজস্ব বিজ্ঞান ক্লাব রয়েছে যার নাম হিগস বোসন সায়েন্স ক্লাব। এই ক্লাবটি প্রতিষ্ঠা করেছিলেন এই কলেজের দ্বিতীয় ব্যাচের ছাত্র নাজমুল হাসান সরকার, যিনি ক্লাবের লোগোর ডিজাইনারও। কলেজের ১০ ব্যাচের শিক্ষার্থী সুলতান আরিফিন এই ক্লাবের বর্তমান প্রেসিডেন্ট।
ডায়ালেক্টিক ডিবেটিং ক্লাব নামে একটি বিতর্ক ক্লাবও রয়েছে। এই ক্লাবটি প্রথম ২০২৩ সালে কিছু উৎসাহী ছাত্র দ্বারা প্রতিষ্ঠিত হয়েছিল। পরবর্তীতে ২০২৪ সালে, এই কলেজের দশম ব্যাচের ছাত্র জুবায়ের হোসাইন ক্লাবটিকে একটি সঠিক প্রশাসন এবং কাঠামো প্রদান করেন।
কৃষ্টি সাংস্কৃতিক ক্লাব হলো উত্তরা সরকারি কলেজ-ভিত্তিক একটি সাংস্কৃতিক ক্লাব, যা ২০২৪ সালে প্রতিষ্ঠিত হয়েছিল। কলেজের দশম ব্যাচের পাঁচ জন সংস্কৃতিমনা শিক্ষার্থী- নুসরাত জাহান,আলিফ হাসান আদিত্য, মাহমুদুল হাসান নাহিদ, মারুফ এবং লিমার দ্বারা এই ক্লাবটি প্রতিষ্ঠিত হয়েছিল। ক্লাব প্রতিষ্ঠার এই উদ্যোগটি কলেজের দর্শন বিভাগের প্রভাষক শাকিল আহমেদ দ্বারা সমর্থিত এবং পরিচালিত হয়েছিল, যার আন্তরিক সহযোগিতা ক্লাব গঠনে গুরুত্বপূর্ণ ভূমিকা পালন করেছিল। ক্লাবের নাম প্রস্তাব করেন কলেজের মাননীয় অধ্যক্ষ পাইক মো. নুরুল ইসলাম, এবং অফিসিয়াল লোগোটি ডিজাইন করেন প্রতিষ্ঠাতা সদস্যদের একজন এবং প্রথম প্যানেল প্রেসিডেন্ট আলিফ হাসান আদিত্য। সাংস্কৃতিকভাবে সচেতন শিক্ষার্থীদের সৃজনশীল এবং অভিব্যক্তিপূর্ণ পরিবেশে একত্রিত করার লক্ষ্যে ক্লাবটি গঠিত হয়েছিল। এটি শিক্ষার্থীদের তাদের প্রতিভা প্রদর্শনের সুযোগ প্রদান করে এবং নিয়মিত সাংস্কৃতিক চর্চার মাধ্যমে ব্যক্তিগত বিকাশকে উৎসাহিত করে।
বর্তমানে, ক্লাবটি তার প্রথম ৯ সদস্যের নির্বাহী প্যানেলের অধীনে পরিচালিত হয়, যার মধ্যে নিম্নলিখিত সদস্যরা রয়েছেন:
প্রেসিডেন্ট: আলিফ হাসান আদিত্য · জেনারেল সেক্রেটারি: প্রিন্স মজুমদার · জেনারেল এডমিনিস্ট্রেটর: মাহমুদুল হাসান নাহিদ · গ্রুপ প্রতিনিধি (মানবিক): নাফিসা অর্নি, জিন্নাত তানহা · গ্রুপ প্রতিনিধি (ব্যবসায়িক শিক্ষা): জোহাইনা হোসেন, মারুফা · গ্রুপ প্রতিনিধি (বিজ্ঞান): দুই সদস্য (নাম তালিকাভুক্ত নয়)
ক্লাবটি সক্রিয়ভাবে সাংস্কৃতিক অনুষ্ঠান, কর্মশালা, প্রতিযোগিতা এবং উৎসব আয়োজন করে, কলেজ ক্যাম্পাসের মধ্যে সৃজনশীলতা লালন এবং সাংস্কৃতিক মূল্যবোধ সংরক্ষণে উল্লেখযোগ্য অবদান রাখে।
"কলেজের এই ৩টি ক্লাব ছাড়াও কলেজে আরো ৩টি সেচ্ছাসেবক দল রয়েছে। যারা হলো" বিএনসিসি, বাংলাদেশ রেড ক্রিসেন্ট সোসাইটি এবং বাংলাদেশ স্কাউটস।
কলেজটি শুরু থেকেই (২০১৩) মোটামুটি ভালো ফলাফল দেখিয়ে আসছে। বর্তমানে জিপিএ ফাইভ প্রাপ্ত শিক্ষার্থীদের অগ্রগণ্য হিসেবে ভর্তি করানো হয়।